text: Se video: Erotisk opera på Koldinghus
  04 september 2014 kl. 08.56
  Der er erotisk spændingsopera og eventyr af høj klasse på programmet, når ØresundsOperaen i dag torsdag og fredag folder sig ud i den rå kirkesal på Koldinghus.
  Forestillingen Det Dybeste Sted er et erotisk trekantsdrama, som finder sted i det mørke hav, et sted ved Nordsøen.
  Det er ØresundsOperaen, det kommende Nordic Opera, der står bag forestillingen i samarbejde med flere internationale aktører, og sangene bliver fremført af nogle af de dygtigste sangere i Norden.
  Og kirkesalen på Koldinghus har været med til at give inspiration til forestillingen, fortæller operachef for ØresundsOperaen, Merete Sveistrup:
  - Koldinghus har jo sådan nogle fantastiske rum. Og da vi byggede hele den her opera op, så tænker vi den jo selvfølgelig ind i forskellige rum, og der var jeg ikke et øjeblik i tvivl om, at det skulle være den her meget rå kirkesal, som vi skulle være i, siger Merete Sveistrup til TV SYD.
  Se udvalgte klip fra interviewet med Merete Sveistrup, operachef for ØresundsOperaen (Varighed: 2:27 min.)
  Hør en forsmag på operaen her (Varighed: 0.42 min.):
  Se mere om operaen på ØresundsOperaens hjemmeside
  